Ahrdalen.
Elven Ahrs løp.
Tysklands vindistrikter
**Vindistriktet Ahr** er en av Tysklands mest nordlige vinregioner (*Anbaugebiet*) og ligger i Ahrdalen i den tyske delstaten Rheinland-Pfalz. Med kun 545 hektar med vinranker er Ahr det tiende største vindistriktet i Tyskland av totalt 13. Vindistriktet strekker seg 24-25 kilometer langs elven Ahr, mellom byene Altenahr og Bad Neuenahr. 87 % av vinen fra dette distriktet er rødvin, med Pinot Noir som den mest brukte druen.

Området er svært ulendt og gjør vindyrking svært arbeidsintensivt da maskiner i liten grad kan brukes i de bratte bakkene. Mye av turismen i området er fokusert rundt druedyrking, med flere ruter som tar turister gjennom området som for eksempel *Rotweinstrasse* (bil), *Rotweinwanderweg* (gåing), *Ahr-Radtour* (sykling).

Ahrdistriktet har én underregion (*bereich*), én kollektiv plass, og 43 individuelle plasser.

Historie
--------

Det antas at området har vært brukt til druedyrking og vinproduksjon siden romertiden. Områdets første drueranker skal da ha blitt plantet i området mellom Eifelbakkene og elven Rhinen. De første dokumenterte bevisene på vinproduksjonen i området skal være fra 700-tallet da området var bebodd av Frankerne.

Geografi
--------

Ahrdalen går fra å være bratt i den vestlige delen, som stammer fra Eifelbakkene, til å slake ut vestover jo nærmere den kommer Rhinen. I den vestre delen av dalen er druerankene anlagt i terrasser opp langs dalsidene. Bakkene her har et jordsmonn som i stor grad er preget av stein som gråvakke og svart skifer. Mye av jordsmonnet denne delen er av vulkansk opprinnelse. Langs den østlige delen som ikke er like bratt, er druerankene lagt opp i hager. Her er jordsmonnet rik på løss.

Klima
-----

Klimaet i Ahr dalen er mildt med noe høyere temperatur i de vestre delene grunnet en veksthuseffekt som skapes av de bratte dalsidene. De høye temperaturene har ført til at klimaet blir sammenlignet med klimaet rundt middelhavet. Den svarte skiferen og gråvakken i den bratte vestlige delen av Ahr dalen absorberer varme om dagen og sørger for at druene ikke blir for kalde om natten.

Druetyper
---------

Pinot Noir druen.
87 % av vinen fra dette distriktet er rødvin, med Pinot Noir som den mest brukte druen tett etterfulgt av Blauer Portugieser (blå portugiser), mens Dornfelder stadig øker i popularitet.
Riesling og Müller-Thurgau er druene som brukes i hvitvinsproduksjon.

|  | Hektar | Prosent |
| --- | --- | --- |
| Rødvin |  | 86 % |
| Hvitvin |  | 14 % |
| Pinot Noir | 342 | 61,3 % |
| Blauer Portugieser | 43 | 7,7 % |
| Riesling | 43 | 7,7 % |

Vinproduksjon
-------------

75 % av vinen fra Ahr kommer fra fem kollektiver som samler inn druer, produserer vin og markedsfører vinen fra området. Det eldste vinkollektivet er *Mayschoss* som ble stiftet i 1868 Mesteparten av vinen som produseres i området blir konsumert lokalt eller solgt til turister.

Referanser
----------

1. 1 2 3 4 5 6 7 8 9 10  Deutsches Weininstitut. «Wine growing regions - Ahr» **(engelsk)**. Deutsches Weininstitut. Arkivert fra originalen (web) 11. november 2010. Besøkt 20. april 2011.
2. 1 2 3  Deutsches Weininstitut (juli 2010). «Deutscher Wein Statistik 2010/2011» (PDF) **(tysk)**. Deutsches Weininstitut. s. 28. Besøkt 20. april 2011. [*død lenke*]
3. 1 2 3 4 5 6  Verband Deutscher Prädikatsweingüter. «Regional Associations - Ahr» **(engelsk)**. vdp.de. Arkivert fra originalen (web) 16. april 2011. Besøkt 20. april 2011.
4. 1 2 3 4 5 6  Wein-Plus.com. «Ahr» **(engelsk)**. Wein-Plus.com. Arkivert fra originalen (Web) 7. januar 2011. Besøkt 20. april 2011.
5. ↑  Deutsches Weininstitut. «Soil & Sites» **(engelsk)**. Deutsches Weininstitut. Arkivert fra originalen (web) 2. februar 2011. Besøkt 20. april 2011.
6. 1 2 3 4  Wein.de. «Winegrowing Areas - Ahr» **(engelsk)**. wein.de. Arkivert fra originalen (web) 30. oktober 2007. Besøkt 20. april 2011.

|  |  |
| --- | --- |
| Oppslagsverk/autoritetsdata | VIAF
 |

Portal: Tyskland